Vi leide leiligheten i 8 uker mens vår egen leilighet på Torshov ble rehabilitert. Leiligheten ligger sentralt til øverst på Torshov med kort vei til buss og t-bane, matbutikker og et bakeri rett utenfor døren som om kveldene gjøres om til pizzeria med veldig god pizza (kåret til Oslos beste pizza). Leiligheten har eget soverom der det er plass til tre personer (vi tok med ekstra madrasser til å ha på gulvet). Kjøkken har det som trengs til å lage måltider selv om utstyret er litt slitt, som f.eks. at en av kokeplatene ikke virket, men det fungerte bra for oss allikevel. Oppvaskmaskin og vaskemaskin er et stort pluss.
Det som er så fantastisk er den fine bakgården, hvor det er stoler og bord til felles bruk og gress å legge seg på for å slappe av.
Vi har fått veldig god hjelp og service fra pappaen til Kris som er "vaktmester", han svarer fort på telefonen hvis det er noe.
En praktisk og fin leilighet sentralt på Torshov.